અમદાવાદ: ચોમાસાની ઋતુમાં કોર્પોરેશન દ્વારા શહેરભરમાં વૃક્ષારોપણ કરાય છે. દર વર્ષે તંત્ર દ્વારા વૃક્ષારોપણને લગતા મોટા મોટા આંકડા પ્રસિદ્ધ કરાય છે. છેલ્લાં પાંચ વર્ષથી વૃક્ષારોપણની આંકડાકીય માહિતીને પણ જો યથાવત્ સ્વીકારીએ તો અમદાવાદ ખાસ્સું હરિયાળું બની ગયું હોત પરંતુ કાગળ પરનાં વૃક્ષારોપણની જેમ રોપાના જતન માટેનાં ટ્રી ગાર્ડની ખરીદીમાં પણ જબ્બર ગોટાળા ચાલે છે. દક્ષિણ ઝોનમાં ટ્રી ગાર્ડ ખરીદીનો રૂ.૩પ લાખનો કોન્ટ્રાક્ટ એકમાત્ર ટેન્ડરરને અપાતાં ભારે વિવાદ સર્જાયો છે.